Aalborg Stiftstidende, 1828-05-12
Selvsamme Dag, da Gesandterne fra de 3 Magter, som have indgaaet et Forbund, frit for al Egennytte og kun stiftet for en Sag som er Religionens og den lidende Menneskeheds, ved deres Afgang fra Constantinopel, udtrykte deres Ønsker for Fredens Vedligeholdelse; selvsamme Dag, da de angave det lette Middel til at naae dette Maal, og Porten paa lige Maade paa det bestemteste yttrede sit fredelige Sindelag; selvsamme Dag har den kaldt alle de Folkeslag, som bekjende sig til Mohameds Lære til Vaaben imod Rusland, i det den betegner dette som Jslamismens uforsonlige Fjende og beskylder det for at have til Hensigt at omstyrte det ottomanniske Rige, og - medens det selv erkjender ene og allene at underhandle for at vinde Tid til at ruste sig, men aldrig at ville opfylde de væsentlige Artikler i Tractaten i Akjermann, erklærer det tillige, ikke at have sluttet den i anden Hensigt end for at bryde den. Porten vidste meget vel, at den paa denne Maade ogsaa brød alle tidligere Tractater, hvis Fornyelse udtrykkeligt vare stipulerede i den Akjermanske, men den havde allerede tidligere forud taget sine Bestemmelser og indrettet sine Skridt derefter. Neppe har Storherren talt med sine Vasaller, førend ogsaa allerede det russiske Flags Privilegier krænkes, de ved samme dækkede Skibe anholdes, deres Ladninger belægges med Beslag og deres Førere nødes til at afstaae dem imod vilkaarlig fastsatte Priser; Værdien af en ufuldstændig og seen Betaling reduceres til det Halve og Hans Majestæts Undersaatter tvinges endogsaa til enten at nedstige i Klasse med Rajaherne eller i Masse at forlade det ottomanniske Gebeet. Jmidlertid lukkes Bosphorus, Handelen paa Sortehav belægges med allehaande Baand, de russiske Stæder, som have den deres Opkomst og Tilværelse at takke, see deres Undergang for Øine og Hans Majestæts sydlige Provindser, tabe den eneste Udførselsvei for deres Producter og den eneste Forbindelse tilsøes, som kunde begunstige hine Producters Omtuskning, og skaffe Arbeide og Jndustrie sin velfortjente Løn og Velstand. Selve paa Tyrkiets Grændser yttrede denne Stemning imod Rusland sig ikke mindre ildesindet. Paa samme Tid, da den blev lagt for Dagen i Constantinopel, underhandlede General Paskewitsch, efter at have endt et hæderligt Feldttog, en Fredstractat med Persien, hvis Betingelser allerede vare blevne antagne af Hoffet i Teheran. Paa eengang overraskedes han af den Lunkenhed, som traadte i Stedet for den Jver, hvormed denne Convention, om hvis Hovedpuncter man allerede paa begge Sider var eenig hidtil var underhandlet. Paa Forhalinger fulgte Vanskeligheder, paa disse umiskjendelige fjendtlige Hensigter, og imedens paa den ene Side NaboPaschaerne, som tilfærdigen rustede sig, lagde disse for Dagen, blev det paa den anden Side ved sikkre Efterretninger og bestemte Tilstaaelser aabenbart, at Hemmeligheden bestod i Løfte om en Divertion, som skulde nøde os til nye Anstrengelser. Saaledes forkyndte den tyrkiske Regjering i sine Proclamationer sin Hensigt at bryde sine Tractater med Rusland, medens den ved sine Handlinger tilintetgjorde dem; saaledes spaaede den Krig for en fjern Fremtid, medens den allerede havde begyndt at føre den imod Ruslands Undersaatter og Handel. Hvor Krigsluen, just var ved at slukkes oppustedes den paa nye. -